કેન્દ્ર સરકારના તમામ વિભાગોને નિર્દેશ કરાયો છે કે સરકારી કર્મચારીઓની વિરુદ્ધ કથિત ભ્રષ્ટાચારની અનામી કે ખોટા નામે થયેલી ફરિયાદો પર કાર્યવાહી કરવાની જરૂરત નથી. મંત્રાલય તરફથી બહાર પડાયેલી નિર્દેશિકા અનુસાર આ પ્રકારની ફરિયાદોને દાખલ કરવાની આવશ્યકતા નથી. અધિકારીઓએ કહ્યું કે કેન્દ્ર સરકારના કેટલાક વિભાગોને ઉચ્ચ કક્ષાના અધિકારીઓની વિરુદ્ધ કથિત ભ્રષ્ટાચારની કેટલીક ફરિયાદો મળી છે, એ બાદ આ પગલું ઉઠાવવામાં આવ્યું છે. કેન્દ્ર સરકાર અને કેન્દ્રીય સતર્કતા આયોગને સામાન્ય રીતે એવા સરકારી કર્મચારીની વિરુદ્ધ એવા સમયે ઘણી વખત ફરિયાદ મળે છે, જ્યારે તેમનું પ્રમોશન થવાનું હોય કે બદલી થવાની હોય.